तभी कहीं से कूदता हुआ दुःशासन आया और उसने द्रौपदी के पीठ पर छलांग लगा दी. द्रौपदी खट से बैठ गयी और लोग उस पर हमलावर होने लगे. द्रौपदी अभी भी अस्पताल में उस चोट से उबर रही है. वे 15 से 25 साल के छोकरे जो इस दृश्य में दुःशासन का किरदार निभा रहे थे, उनकी तसवीरें पूरी दुनिया ने देखी, घर वालों ने भी देखी होगी. पता नहीं घर वालों ने उन छोकरों के साथ क्या किया होगा. और उस मरने वाले युवक के बारे में उसके जानने वाले क्या-क्या सोच रहे होंगे, जिसका शव रेडलाइट के सामने मिला था. धृतराष्ट्र मौन हैं, दुर्योधन और दु्ःशासन चिघ्घार रहे हैं, भीष्म और द्रोण और विदुर शर्मिंदा हैं, पांडव सिर झुकाए बैठे हैं और द्रौपदी की चीख वायरल हो रही है.